สวัสดีค่ะคือรู้สึกเจ็บปวดท้องตรงช่วงล่างข้างซ้ายค่ะเวลาเอามือกดลงไปยิ่งรู้สึกค่ะเป็นมาได้3-4วันแล้ว ไม่ทราบว่าสาเหตุมีอะไรบ้างคะ ถ้าไม่ได้ถ่ายท้องเป็นเวลานานจะเป็นสาเหตุได้ไหมคะ
สวัสดีค่ะ อาการปวดท้องด้านซ้าย อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการไม่ถ่ายอุจจาระนานๆ อาจทำให้มีอุจจาระคั่งค้างมาก จนทำให้มีอาการท้องอืด ปวดท้องได้เช่นกันหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด หรือยังไม่ขับถ่ายเกิน 5 วันควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไปเบื้องต้น ดื่มน้ำมากๆ กินอาหารที่มีกากใยเยอะๆ พักผ่อน งดยกของหนัก รับประทานอาหารอ่อนๆและสุกสะอาด รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด